Prima echipă românească de "infirmiere" care nu se infectează şi nu obosesc îi ajută pe medicii de la Matei Balş.
Prima
echipă românească de "infirmiere virtuale" va fi activată la Institutul "Matei
Balş". Avatarurile
nu se infectează, nu obosesc și nu au nevoie de echipamente de protecţie. "Infirmierele virtuale" sunt creaţia unei
echipe specializate în soluţii de branding şi comunicare.
"Vor ajunge prin donaţia noastră la "Matei Balş". Am fost
surprinşi să găsim deschidere acolo. Contrar tuturor temerilor că la spitalele
de stat nu se poate, că poate nu sunt deschişi în perioada asta, au îmbrăţişat
foarte repede. Ne-am bucurat, ne-a motivat şi în opt zile de la idee până
astăzi reuşim să implementăm", precizează Dragoş Bălan, co-fondator Marcom Hub.Infirmierele virtuale sunt soluţia potrivită pentru
cazurile uşoare şi medii de COVID-19, dar ele nu substituie actul medical. Cu
ajutorul lor, medicii şi asistentele pot filtra nevoile pacienţilor, fără să
intre în salon. Comunicarea se face simplu, prin video-call.În acest mod medicul te va apela şi pe tine în salon,
pentru a verifica cum te simţi sau dacă ai nevoie de ceva. În acelaşi timp şi
tu vei putea apela medicul, pentru a cere ajutor. Avatarurile nu se infectează, nu obosesc şi nu consumă
echipamente de protecţie. Tot ce au nevoie este o sursă de alimentare."Pot să verific fiecare tabletă dacă are semnal la
internet. O să le spun, în cazul în care una nu merge, să o mute în alt salon
sau să mute în altă parte a salonului ca să aibă mai mult semnal. Pot să vad
dacă bateria e descărcată sau dacă este în priză tableta respectivă şi pot să
le spun să bage tableta în priză sau să verifice altă priză în cazul în care
una nu merge", explică Alin Obaciu, partener Marcom Hub.Pentru jumătate de an, munca "infirmierelor virtuale" va
fi asistată de la distanţă de o echipă tehnică.